Torsdag kort før klokken tretten fik hovednummeret ved Tech College Aalborg et trusselsopkald om, at der skulle være placeret en bombe et eller andet sted på skolen. Da bombetruslen ikke var specifik, valgte politiet at evakuere flere af skolens afdelinger, og sende elever og personale hjem. Torsdag aften har politiet anholdt en mand, mistænkt for at stå bag bombetruslen. Det fortæller vagtchef ved Nordjyllands Politi Bent Højgaard til TV2/Nord. Han vil på nuværende tidspunkt ikke fortælle flere detaljer om anholdelsen.
Torsdag aften har Nordjyllands Politi anholdt en mand, mistænkt for at indtelefonere en bombetrussel mod Tech College Aalborg.